**Տ Ե Ղ Ե Կ Ա Տ Վ Ո Ւ Թ Յ Ո Ւ Ն**

2019թ. 12 ամիսների ընթացքում ՀՀ-ում թմրամիջոցների անօրինական շրջանառության դեմ պայքարի ոլորտում առկա իրավիճակի վերաբերյալ

*(2018թ. նույն ժամանակահատվածի համեմատությամբ)*

Հանրապետությունում թմրամիջոցների ապօրինի շրջանառության հակազդման գործընթացը պատշաճ մակարդակով կազմակերպելու նպատակով, 2019թ. ընթացքում ՀՀ ոստիկանության ստորաբաժանումների և ԿՀԴՊ ԳՎ 2-րդ (թմրամիջոցների անօրինական շրջանառության դեմ պայքարի) վարչության ծառայողների կողմից իրականացվել են մի շարք օպերատիվ, կանխարգելիչ և կազմակերպչական բնույթի միջոցառումներ, որոնք նպատակաուղղված էին այդ երևույթների կանխարգելմանն ու բացահայտմանը:

2019թ. ընթացքում հանրապետության իրավապահ մարմինների կողմից հայտնաբերվել է թմրամիջոցների, հոգեմետ /հոգեներգործուն/ նյութերի և դրանց պրեկուրսորների հետ կապված հանցագործությունների **1088** դեպք, նախորդ տարվա **877**-ի դիմաց, գրանցվել է աճ 211 դեպքով կամ 24%-ով: Բացահայտման տոկոսը 54 է /2018թ.` 61/:

Հանցագործության 1088 դեպքերից 508-ը վերաբերել են թմրամիջոցների, հոգեմետ /հոգեներգործուն/ նյութերի և դրանց պրեկուրսորների ապօրինի իրացմանը, այդպիսով՝ 2018թ. նույն ժամանակահատվածի համեմատ գրանցվել է աճ՝ 81 իրացման դեպքով կամ 18,9 տոկոսով: /2018թ.` 427/: ՀՀ քր.օր.-ի 266-րդ հոդվածի հատկանիշներով քրեական պատասխանատվության է ենթարկվել 133 անձ /2018թ.` 119 անձ/:

*2018-2019թթ. ընթացքում թմրամիջոցների, հոգեմետ /հոգեներգործուն/ նյութերի և դրանց պրեկուրսորների ապօրինի շրջանառության հետ կապված հանցագործությունների սխեմատիկ պատկերը հետևյալն է.*

|  |  |  |  |  |
| --- | --- | --- | --- | --- |
| **ՀՀ քր. օր.-ի հոդվածներ** | **2018թ.**  | **2019թ.**  | **դեպք +/-** | **տոկոս** |
| **266-274 հոդվածներ** | **877** | **1088** | **+211** | **24** |
| **266 հոդ.** | **427** | **508** | **+81** | **19** |
| **Այդ թվում՝** | 266 հոդ. 1-ին և 2-րդ մասեր | 371 | 419 | +48 | 13 |
| 266 հոդ. 3-րդ մաս | 48 | 76 | +28 | 58,3 |
| 266 հոդ. 4-րդ մաս | 8 | 13 | +5 | 62,5 |
|  | **267 հոդ.** | **2** | **3** | **+1** | **50** |
|  **267.1 հոդ.** | **114** | **163** | **+49** | **43** |
| **268 հոդ.** | **311** | **339** | **+28** | **9** |
| **269 հոդ.** | **3** | **1** | **-2** | **66,6** |
| **270 հոդ.** | **0** | **0** | 0 | **0** |
| **272 հոդ.** | **1** | **0** | -1 | **100** |
| **273 հոդ.** | **19** | **74** | **+55** | **289** |
|  | **274 հոդ.** | **0** | **0** | **0** | **0** |

Նշված դեպքերից չբացահայտված են մնացել 270-ը /2018թ.` 211/, որից 220-ը` ՀՀ քր. օր.-ի 266-րդ հոդվածի /Շենգավիթ` 22, Էրեբունի` 35, Կենտրոնական` 21, Արաբկիր` 15, Մալաթիա` 15, Նոր Նորք` 16, Մաշտոց` 10, Քանաքեռ-Զեյթուն` 5, Աշտարակ` 6, Թալին՝ 2, Արտաշատ` 2, Արարատ` 3, Արմավիր` 2, Վաղարշապատ` 10, Տարոն` 6, Բազում՝ 6, Գուգարք՝ 1, Սպիտակ՝ 1, Հրազդան` 15, Կոտայք` 1, Մուշ` 7, Ախուրյան՝ 1, Արթիկ` 8, Կապան՝ 3, Գորիս` 4, Մեղրի՝ 2, Վայք՝ 1, 5-ը` 268-րդ հոդվածի / Էրեբունի` 1, Նոր Նորք` 1, Արարատ՝ 1, Տարոն՝ 1, Կոտայք՝ 1/, իսկ մնացածը՝ այլ հոդվածների հատկանիշներով:

2018թ. ընթացքում ՀՀ քր. օր.-ի **267.1-րդ** հոդվածի հատկանիշներով /թմրամիջոցների մաքսանենգություն/ հայտնաբերվել է հանցագործության 163 դեպք, /2018թ.` 114/: Աճը կազմել է 49 դեպք կամ 43%:

ՀՀ քր. օր.-ի **268-րդ** հոդվածի /Թմրամիջոցների կամ հոգեմետ /հոգեներգործուն/ նյութերի ապօրինի շրջանառությունն առանց իրացնելու նպատակի/ հատկանիշներով հայտնաբերվել է **339** հանցագործության դեպք /2018թ.՝ 311/: Աճը կազմել է 28 դեպք կամ 9%: Նշված հոդվածի հատկանիշներով քրեական պատասխանատվության է ենթարկվել 354 անձ /2018թ.` 383 անձ/:

*2018-2019թթ. ընթացքում թմրամիջոցների, հոգեմետ /հոգեներգործուն/ նյութերի և դրանց պրեկուրսորների ապօրինի շրջանառության հետ կապված հանցագործություններով քրեական պատասխանատվության ենթարկված անձանց սխեմատիկ պատկերը հետևյալն է.*

 **2018թ. 2019թ.**

|  |  |  |  |  |
| --- | --- | --- | --- | --- |
|   | անձինք | տոկոսը | անձինք | տոկոսը |
| ***Ընդամենը*** | **485** | X | **510** | X |
| **Այդ թվում՝** | *Կին* | 19 | 3,9 | 30 | 5,8 |
| *Օտարերկրացի* | 29 | 5,9 | 46 | 9 |
| *Նախկինում դատապարտված* | 17 | 3,5 | 10 | 1,9 |
| *Անչափահաս* | 3 | 0,6 | 10 | 1,9 |
| *18-ից 24 տարեկան* | 50 | 10,3 | 45 | 8,8 |
| *25-ից 29 տարեկան* | 84 | 17,3 | 65 | 12,7 |
| *30-ից 49 տարեկան* | 280 | 57,7 | 269 | 52,7 |
| *49-ից բարձր* | 68 | 14 | 121 | 23,7 |

Նշված հանցագործություններով քրեական պատասխանատվության ենթարկվածների մեջ գերակշռում են ԻԻՀ քաղաքացիները՝ 35 անձ, 2-ական անձինք՝ ՌԴ /1-ը՝ ազգությամբ հայ/, 1-ական՝ Վրաստանի, Ուկրաինայի, Գվատեմալայի, Հունաստանի, Իրաքի, Ղազախստանի /ազգությամբ՝ ռուս/, Գերմանիայի, ԱՄՆ-ի և Թուրքիայի քաղաքացիներ են:

ՀՀ ոստիկանության ԿՀԴՊ ԳՎ 2-րդ վարչության ծառայողների կողմից 2019թ. ընթացքում բացահայտվել է հանցագործության 191 դեպք, որոնցով հարուցվել է 130 քրեական գործ: Դեպքերից 184-ը վերաբերում են թմրամիջոցների ապօրինի շրջանառությանը, որից 75-ը` իրացման նպատակով:

2019թ. հայտնաբերվել է հանցագործության 145 դեպք, /107 քրեական գործ/, որից 145-ը վերաբերում են թմրամիջոցների ապօրինի շրջանառությանը, 58-ը` իրացման նպատակով:

ՀՀ ոստիկանության ԿՀԴՊ ԳՎ 2-րդ վարչության ծառայողների կողմից հայտնաբերվել է նաև թմրամիջոցների մաքսանենգության /ՀՀ քր. օր.-ի 267.1-րդ հոդված/ 27 դեպք /2018թ.` 22/:

ՀՀ ոստիկանության պետի 2018թ. նոյեմբերի 11-ի թիվ 3770-Ա հրամանի հավելվածի 5-րդ կետի համաձայն՝ ՀՀ սահմանային անցակետերում և մաքսային հսկողության գոտիներում ՀՀ ոստիկանության և իրավապահ այլ մարմինների համապատասխան աշխատակիցների հետ համատեղ իրականացվել են ՀՀ մաքսային սահմաններով ապօրինի տեղափոխվող թմրամիջոցների, հոգեմետ /հոգեներգործուն/ նյութերի և դրանց պրեկուրսորների հայտնաբերման աշխատանքներ:

|  |  |  |  |  |
| --- | --- | --- | --- | --- |
| ՀՀ ոստիկանության համապատասխան բաժինների կողմից սպասարկվող ՀՀ սահմանային անցակետեր | 2018թ. | 2019թ. | +/-դեպք |  |
| ***267.1 հոդված******Թմրամիջոցների, հոգեմետ/հոգեներգործուն/ նյութերի և/կամ դրանց պրեկուրսորների******մաքսանենգություն*** |  |
| Բագրատաշեն (ոստ.Նոյեմբերյանի բաժին) | 1 | 3 | +2 |
| Մեղրի (ոստ. Մեղրիի բաժին) | 26 | 52 | 26 |
| Բավրա (ոստ. Աշոցքի բաժին) | 2 | 1 | -1 |
|  «Զվարթնոց» օ/կ (ոստ. Զվարթնոցի գծ.բաժին) | 12 | 24 | +12 |

ՀՀ ոստիկանության փորձաքրեագիտական վարչությունից, ՀՀ ԳԱԱ «Փորձաքննությունների ազգային բյուրո» և «ՀՀ Փորձագիտական կենտրոն» պետական ոչ առևտրային կազմակերպություններից ստացված տեղեկությունների համաձայն՝ 2019 թվականի ընթացքում հանրապետության իրավապահ մարմինների կողմից ձեռնարկված միջոցառումների արդյունքում ապօրինի շրջանառությունից առգրավվել և փորձաքննության են ներկայացվել 161 կգ 758,02 գ տարբեր թմրամիջոցներ, 1685,59965 գ հոգեմետ նյութեր, 50,093 գ պրեկուրսորներ */2018թ.՝ թմրամիջոցներ՝ 135 կգ 383 գ, հոգեմետ նյութեր՝ 81,41373 գ, պրեկուրսորներ՝ 0,447932 կգ/:*

*Հաշվետու ժամանակահատվածում առգրավված թմրամիջոցները՝ գրամներով.*

|  |  |  |  |
| --- | --- | --- | --- |
| ***Թմրամիջոցների տեսակներ*** | **2018թ.** | **2019թ.** | **+ /-** |
| **Մարիխուանա** | **10654,1825** | **14391,102** | **+3736,9195** |
| **Կանեփ** | **41165,82** | **112439,905** | **+71274,085** |
| Կանեփի բույս | 2053 հատ  | 6133 հատ | +4080 հատ |
| **Հաշիշ** | **1292,66** | **654,982** | **-637,678** |
| **Հաշիշի յուղ** | **85,5561** | **214,15225** |  **+128,59615** |
| Կակաչի ծղոտ | 5 | - | -5 |
| **Կոկաին** | **3220,646** | **45,83** | **-3174,816** |
| **Ափիոն** | **22634,05** | **20388,209** | **-2245,841** |
| **Ացետիլացված ափիոն** | **84,7415** | **23,8218** | **-60,9197** |
| **Հերոին** | **32218,67** | **1268,181** | **-30950,489** |
| Ամֆետամին | - | 0,0158 | +0,0158 |
| **Մեթամֆետամին** | **4627,1003** | **11809,6772** | **+7182,5769** |
| Դեզոմորֆին | 3,4743 | 1,6821 | -1,7922 |
| Մեթադոն | 14,07809 | 40,57819 | +26,5001 |
| Տետրահիդրոկանաբինոլ | 21,6696596 | 0,34631 | -21,3233496 |
| **ՏՀԿ պարունակող բուս. խառն.** | **56,967** | **195,702176** | **+138,735176** |
| Բուպրենորֆին | 2,2204 | 8,041084 | +5,820684 |
| Կոդեին | 1,925802 | 30,28687 | +28,361068 |
| Մորֆին | 0,24 | 1,735 | 1,495 |
| Ֆենտանիլ | 0,0002 | 0,0001 | -0,0001 |
| ՄԴՄԱ | 20,27 | 61,428 | +41,158 |
| Տենամֆետամին | 0,1 | - | -0,1 |
| nF-PVP | 3,04 | - | -3,04 |
| α-PVP | 1,499 | - | -1,499 |
| **Ծխախոտային կրիչ /սփայս/** | **84,526** | **17,5575** | **-66,9685** |
| Տիլիդին | 28,5 | - | -28,5 |
| ԼՍԴ | 0,0033588 | - | -0,0033588 |
| **MDMB /N/-2201** | **9,102** | **157,32** | **+148,218** |
| MMBA /N/-BZ-F | 12,045 | - | -12,045 |
| MDMB-2201/5F-MDMB-PICA/ | - | 1,63 | +1,63 |
| 4-բրոմո 2,5 դիմեթօսիֆենէթիլամին | 1,4 | - | -1,4 |
| Օքսիկոդոն | - | 2,1 | +2,1 |
| Հիդրոկոդոն | - | 0,948 | +0,948 |
| Բրոլամֆետամին | - | 0,062 | 0,062 |
| Դեկստրոպրոպօքսիֆեն | - | 1,2 | +1,2 |
| 2C-E | - | 1,531 | +1,531 |
| **Ընդհանուր** | **135382,227** | **161758,02438** | **+26375,79738** |

Այսպես կոչված՝ «ծանր» թմրամիջոցներից «ափիոնը» և «մեթամֆետամինը» հիմնականում ապօրինի ներկրվում են Իրանի Իսլամական Հանրապետությունից **/կարմիր սլաք/**:Իրանից է ներկրվում նաև ՀՀ-ում սպառվող «հաշիշ» թմրամիջոցի հիմնական մասը **/սև սլաք/**:

2019թ. ընթացքում արձանագրվել են եվրոպական երկրներից, մասնավորապես՝ Գերմանիայի Դաշնային Հանրապետությունից՝ ՀՀ «Բուպրենորֆին» և «MDMA» թմրամիջոցների ներկրման դեպքեր **/կանաչ սլաք/**:



***Հաշվետու ժամանակահատվածում ՀՀ իրավապահ մարմինների կողմից, ՀՀ առողջապահության նախարարության*** «***Նարկոլոգիական հանրապետական կենտրոն***» ***ՓԲԸ և ՀՀ ԳԱԱ*** «***Փորձաքննությունների ազգային բյուրո***» ***պետական ոչ առևտրային կազմակերպություն փորձաքննության ներկայացված անձանց օրգանիզմներում հայտնաբերված թմրամիջոցները՝ ըստ խմբերի.***

 **2018թ. 2019թ.**

|  |  |  |  |  |
| --- | --- | --- | --- | --- |
|   | անձինք | տոկոսը | անձինք | տոկոսը |
| ***Ընդամենը*** | **1251** | X | **571** | X |
| *կանաբիս* | 967 | 77,3 | 394 | 69 |
| *ափիոն* | 161 | 12,8 | 41 | 7,1 |
| *սինթետիկ* | 121 | 9,6 | 132 | 23,1 |
| *կոկաին* | 2 | 0,15 | 4 | 0,7 |

*Հիշյալ անձանց տարիքային կազմը հետևյալն է՝*

 **2018թ. 2019թ.**

|  |  |  |  |  |
| --- | --- | --- | --- | --- |
|   | անձինք | տոկոսը | անձինք | տոկոսը |
| ***Ընդամենը*** | **1251** | X | **571** | X |
| **Այդ թվում՝** | *Կին* | 33 | 2,6 | 17 | 2,9 |
| *Օտարերկրացի*  | 26 | 2 | 11 | 1,9 |
|  *Անչափահաս* | 14 | 1,1 | 15 | 2,6 |
|  *18-ից 25 տարեկան* | 184 | 12,5 | 97 | 16,9 |
|  *26-ից 35 տարեկան* | 370 | 29,5 | 173 | 30,3 |
| *35-ից բարձր* | 683 | 54,6 | 286 | 50,2 |

Համաձայն ՀՀ առողջապահության նախարարության «Նարկոլոգիական հանրապետական կենտրոն» ՓԲԸ կողմից ներկայացված տվյալների՝ 01.01.2019թ. դրությամբ «թմրամոլ» ախտորոշմամբ հաշվառման մեջ է 6951 անձ, որոնցից 4394-ը՝ կանաբինոիդային, 2552-ը` օփիոդային, 5-ը կոկաին խմբի թմրամոլներ են:

Մեթադոնային ծրագրի շրջանակներում ներկայումս Երևան քաղաքում հաշվառված է 290 շահառու, Վանաձորում` 14, Գյումրիում` 10, Կապանում` 16, ՀՀ ԱՆ ՔԿՀ-ներում` 169:

***ՀՀ-ում արձանագրված վարչական իրավախախտումների դեպքերը թմրամիջոցների գործածման վերաբերյալ***

**Հանրապետության իրավապահ մարմինների կողմից** «**Վարչական իրավախախտումների վերաբերյալ**» **ՀՀ օր.-ի 110.1-րդ /Թմրանյութեր պարունակող ցանքերի հսկողության ապահովման ուղղությամբ միջոցներ չձեռնարկելը/ և 110.2-րդ /Մշակումն արգելված` թմրանյութեր, հոգեմետ /հոգեներգործուն/ նյութեր պարունակող բույսեր ցանելը կամ աճեցնելը/ հոդվածների հատկանիշներով** 2019թ. հայտնաբերվել է իրավախախտման 45 դեպք **/2018թ.` 9/: Նույն օրենսգրքի 44.1-րդ** **/Մանր չափերով թմրամիջոցների կամ հոգեմետ նյութերի ապօրինի շրջանառությունն առանց իրացնելու նպատակի/ և 44.2-րդ /Առանց բժշկի նշանակման թմրամիջոցներ կամ հոգեմետ նյութեր գործածելը/ հոդվածների հատկանիշներով** 2019թ. **արձանագրվել է** 254 **դեպք /նախորդ տարի՝ 254/:** Ընդհանուր հաշվով՝ 299 դեպք /2018թ.՝ 263/:

***ՊՐԵԿՈՒՐՍՈՐՆԵՐԻ ՇՐՋԱՆԱՌՈՒԹՅՈՒՆ***

Հանրապետությունում հսկվող քիմիական նյութերի և պրեկուրսորների արտահանման, ներմուծման և բաշխման գործընթացը վարչության ծառայողների մշտական հսկողության տակ է, համաձայն կազմակերպությունների կողմից ներկայացված հաշվետվությունների՝ ընդհանուր առմամբ 2019թ. ընթացքում արտադրական կարիքների համար Հայաստանի Հանրապետություն է ներմուծվել 4382 տոննա 240 կգ, 1634 լ և 5718 մլ պրեկուրսոր:

Ացետոն – 436886,736 կգ և 10 լ

Մեթանոլ – 92390 կգ

 Կալիումի պերմանգանատ – 6000 կգ

Աղաթթու – 1893646,16 կգ, 1600 լ և 5592 մլ

Ծծմբական թթու – 1884380,562 կգ և 24 լ

Տոլուեն – 48074,762 կգ

Նատրիումի հիպոքլորիդ – 126 մլ

Քլորոֆորմ – 3,703 կգ

Յոդ բյուրեղային – 50 կգ

Մեթիլէթիլկետոն – 20817,344 կգ:

2018թ. ընթացքում արտադրական կարիքների համար Հայաստանի Հանրապետություն է ներմուծվել 14083 տոննա 481 կգ և 10366,75 լ պրեկուրսոր:

***Կանխարգելիչ միջոցառումներ.***

«***Կանեփ-կակաչ***» *համալիր օպերատիվ-կանխարգելիչ միջոցառումը*

ՀՀ ոստիկանության 2019թ. հիմնական կազմակերպչական միջոցառումների պլանի 2.1.5 կետի համաձայն` 2019թ. օգոստոսի 5-ից 30-ն ընկած ժամանակահատվածում հանրապետության ողջ տարածքում անցկացվել է «Կանեփ-կակաչ-2019» համալիր օպերատիվ-կանխարգելիչ միջոցառումը:

Միջոցառման շրջանակներում հայտնաբերվել և այրման միջոցով ոչնչացվել է 56 տոննա 662 կգ կանեփի և 42,1 կգ կակաչի կանաչ վայրի աճած զանգված /«Կանեփ-կակաչ-2018» միջոցառման ընթացքում` 47 տոննա 810 կգ կանեփի և 36,8 կգ կակաչի վայրի աճած կանաչ զանգված/:

Տնամերձ 115 հողամասերից հայտնաբերվել է ապօրինի աճեցված 31438 կանեփի բույս /2018թ.` 38 հողամասերից՝ 1025/:

Միջոցառման շրջանակներում արձանագրվել է թմրամիջոցների անօրինական շրջանառության հետ կապված հանցագործության 201 դեպք, որոնցից 33-ով հարուցվել է քրեական գործ /2018թ.՝ 21/, իսկ 81-ով՝ նախապատրաստված նյութերը, նշանակված փորձաքննություններով պայմանավորված, ընթացքի մեջ են:

Նշված դեպքերով ապօրինի շրջանառությունից առգրավվել է 2044,991 գ «մարիխուանա», 14,04 գ «ափիոն», 12 մլ «դեզոմորֆին», 46,45 գ «մեթամֆետամին», 5107,3 գ «կանեփ», 2,3գ «հաշիշ», 1 հատ և 1,56 գ «սուբուտեքս» տեսակի թմրամիջոցներ, ինչպես և 47 հատ տարբեր տեսակի հոգեմետ դեղահաբեր:

Կատարված բացատրական աշխատանքների շնորհիվ կամովի հանձնվել է 3 ինքնաձիգ, 24 նռնակ, 5 պահունակ, 17 ատրճանակ, 14 հրացան, 21 պայթուցիչ, 3 արկ, 6 պայթաղյուս, 2 նռնականետ, 2 հրազեն, 4 ամունալ և 2872 հատ տարբեր տրամաչափի փամփուշտ:

Միջոցառման ընթացքում ձեռնարկված օպերատիվ-հետախուզական միջոցառումների արդյունքում հայտնաբերվել է 77 հետախուզվող՝ ՀՀ և այլ երկրների քրեական օրենսգրքերի տարբեր հոդվածների հատկանիշներով:

«***Կանալ-Կովկասյան հողապատնեշ***»

*տարածաշրջանային հակաթմրանյութային գործողություն*

Հավաքական անվտանգության պայմանագրի կազմակերպության անդամ պետությունների թմրամիջոցների անօրինական շրջանառության դեմ պայքարի իրավասու մարմինների ղեկավարների համակարգող խորհրդի որոշման համաձայն` ս/թ. սեպտեմբերի 23-ից 27-ը ՀՀ տարածքում անցկացվել է «Կանալ-Կովկասյան հողապատնեշ» (Канал-Кавказский редут)տարածաշրջանային հակաթմրանյութային գործողությունը:

«Կանալ-Կովկասյան հողապատնեշ» տարածաշրջանային հակաթմրանյութային գործողության ընթացքում նախատեսվում էր անցկացնել մի շարք միջոցառումներ՝ ուղղված «Հյուսիսային երթուղու» և «Բալկանյան երթուղու» Կովկաս-սևծովյան ճյուղավորման վրա գտնվող տարածքներից, ինչպես և Արևմտյան Եվրոպայի երկրներից նոր ի հայտ եկած հոգեմետ նյութերի, օփիոդների, կանաբինոիդների ներմուծման կանխմանն այնպիսի տարածքներ, որտեղ արտադրվում են թմրամիջոցներ և իրականացվում թմրամիջոցների իրացում, թմրանյութերի անօրինական արտադրության ընդհատակյա լաբորատորիաների հայտնաբերմանն ու ոչնչացմանը, թմրաբիզնեսի տնտեսական հիմքերի խարխլմանը՝ ներառյալ թմրաեկամուտների օրինականացմանը, ապօրինի շրջանառությունից զենքի, ռազմամթերքի և պայթուցիկ նյութերի առգրավմանը, Կենտրոնական Ասիայում, Կովկասյան տարածաշրջանում և այլ թմրավտանգավոր ուղղություններում թմրաիրավիճակի կայունացմանն ուղղված հակաթմրանյութային համագործակցության գործնական խնդիրների լուծմանը, անդրազգային թմրախմբավորումների գործունեության կանխմանը, որոնք նշված տարածքները օգտագործում են թմրամիջոցների մաքսանենգության, անօրինական փոխադրումների և իրացումների համար, թմրամիջոցների իրացման դեմ պայքարի արդյունավետության բարձրացման նպատակով կապերի ստեղծմանն ու ընդլայնմանը:

Միջազգային համակարգման շտաբում ընդգրկված էին ՀԱՊԿ քարտուղարության, Հայաստանի Հանրապետության, Բելառուսի Հանրապետության, Ղազախստանի Հանրապետության, Ղրղզստանի Հանրապետության, Ռուսաստանի Դաշնության, Տաջիկստանի Հանրապետության թմրամիջոցների ապօրինի շրջանառության դեմ պայքարի իրավասու մարմինների ներկայացուցիչները: Որպես դիտորդ հրավիրված էին Իրանի Իսլամական, Չինաստանի Ժողովրդական, Ֆրանսիայի, Գերմանիայի Դաշնային Հանրապետությունների, ինչպես և միջազգային կազմակերպությունների ներկայացուցիչներ (Փողերի լվացման և ահաբեկչության ֆինանսավորման դեմ պայքարի եվրասիական խումբ, ՄԱԿ-ի թմրամիջոցների և հանցագործության դեմ պայքարի գրասենյակ, թմրամիջոցների, հոգեներգործուն նյութերի և դրանց պրեկուրսորների ապօրինի շրջանառության դեմ պայքարի Կենտրոնական Ասիայի տարածաշրջանային տեղեկատվական համակարգող կենտրոն, ԱՊՀ անդամ պետությունների տարածքում կազմակերպված հանցավորության և հանցագործությունների այլ վտանգավոր տեսակների դեմ պայքարի համակարգող բյուրո և այլն), ինչպես և ՀՀ ազգային անվտանգության ծառայության և ՀՀ պետական եկամուտների կոմիտեի մաքսանենգության դեմ պայքարի վարչության համապատասխան ծառայողներ:

ՀԱՊԿ անդամ-երկրների իրավասու ղեկավարները ստորագրեցին թմրամիջոցների անօրինական շրջանառության հակազդման «Կանալ-Կովկասյան հողապատնեշ» տարածաշրջանային հակաթմրանյութային գործողության և Միջազգային համակարգման շտաբի գործունեության կազմակերպման վերաբերյալ որոշումը, համաձայն որի՝ Միջազգային համակարգման շտաբը մեկնարկեց իր գործունեությունն ու մտահղացումը:

Ստեղծվել էին 13 միջգերատեսչական համատեղ օպերատիվ խմբեր, որոնք տեղակայվել էին ՀՀ սահմանային մաքսային անցակետերում` «Զվարթնոց» և «Շիրակ» օդանավակայաններում, Բավրա, Գոգավան, Պրիվոլնոյե, Բագրատաշեն, Մեղրի սահմանային անցակետերում, «Այրում» ե/կ-ում, ինչպես և Պրիվոլնոյե-Սարչապետ /Լոռու մարզ/, Պտղավան-Հաղթանակ-Բերդավան /Տավուշի մարզ/, գ. Հաղթանակ, Ձորակերտ-Ծաղկուտ /Շիրակի մարզ/ սահմանային հատվածներում, Մեղրի-Ագարակ մայրուղու ժամանակավոր ավտոկայանատեղիում /Սյունիքի մարզ/ և Երևան քաղաքում:

Գործողությանը ՀՀ ոստիկանությունից ներգրավված էր 1578 ծառայող, որոնցից 29-ը` մասնագիտացած են թմրամիջոցների ապօրինի շրջանառության դեմ պայքարի ոլորտում, 90-ը` ՀՀ Պետական եկամուտների կոմիտեի մաքսանենգության դեմ պայքարի վարչությունից, 240-ը` ՀՀ ազգային անվտանգության ծառայությունից, որոնցից 95-ը՝ սահմանապահ զորքերից, 72-ը՝ ՀՀ-ում ՌԴ դաշնային անվտանգության ծառայությունից, 1-ը՝ ՀՀ անվտանգության խորհրդից և 2-ը՝ ՀՀ Կենտրոնական բանկի ֆինանսական դիտարկումների կենտրոնից:

 Գործողության ընթացքում ստուգման են ենթարկվել.

* օդանավակայաններում` թվով 427 չվերթի 122149 ուղևոր, որոնցից 64498-ը՝ օտարերկրացի, և 460 տոննա բեռ,
* երկաթգծի կայարանում` 10 մարդատար գնացքների 1020 ուղևոր,
* սահմանային անցակետերում, մայրուղիներում, քաղաքներում և սահմանային շրջանցիկ հատվածներում ստուգման է ենթարկվել 27169 տրանսպորտային միջոց:

Արդյունքում՝ հայտնաբերվել է թմրամիջոցների ապօրինի շրջանառության հետ կապված հանցագործության 11 դեպք, որոնցից 1-ով հարուցվել է քրեական գործ՝ ՀՀ քրեական օրենսգրքի 266-րդ հոդվածի 1-ին մասի հատկանիշներով: Ապօրինի շրջանառությունից հայտնաբերվել և առգրավվել է մոտ 3 կգ «մարիխուանա», 9,7 գ «կոդեին», 1,31գ «սուբուտեքս» թմրամիջոցներ, 958 գ հոգեմետ նյութ և 43 հատ կանեփի բույս:

Միջոցառման ընթացքում բացատրական աշխատանքների շնորհիվ կամովի հանձնվել է 4 հատ հրացան և 262 հատ տարբեր տեսակի զինամթերք:

Հայտնաբերվել է 6 հետախուզվող, որոնցից մեկը՝ ազգությամբ հայ, ՌԴ քաղաքացի Գ.Գրիգորյանը հունիսի 10-ից Տյումենի մարզի ներքին գործերի բաժնի կողմից հետախուզվում էր ՌԴ քրեական օրենսգրքի 228.1-րդ հոդվածի հատկանիշներով /թմրամիջոցների անօրինական արտադրություն, վաճառք կամ առաքում/: Գ.Գրիգորյանի հայտնաբերման փաստի վերաբերյալ ՀՀ ոստիկանության համապատասխան բաժինը տեղեկացրել էր հետախուզումը նախաձեռնողին:

**ՀՀ ՈՍՏԻԿԱՆՈՒԹՅԱՆ ՔՈ ԳՎ**